**Муҳтарам Шавкат Миромонович!**

**Хурматли йиғилиш қатнашчилари!**

2016 йилги иқтисодий дастурнинг энг муҳим устувор вазифалари, шунингдек иқтисодиётни ислоҳ қилишни чуқурлаштириш ва таркибий ўзгартиришнинг ўртача муддатли дастурларини изчил амалга оширишни ҳаётга изчиллик билан тадбиқ этаётган корхонамиз меҳнат жамоаси жорий  йилнинг ҳисобот даврини яхши натижалар билан якунлади.

Жумладан, халқаро стандарт талабларига жавоб берадиган 14,1 млрд сўмдан ортиқ товар маҳсулот ишлаб чиқарилиб, белгиланган режа ортиғи (ўсиш суръати 108,9%) билан бажарилди. Шунингдек 196 млн сўмлик ҳалқ истеъмоли товарлари ишлаб чиқарилиб, ўсиш суръатлари таъминланди.

Бунда, маҳаллийлаштириш дастури асосида 1,2 млрд сўмлик маҳсулот ишлаб чиқарилиши, алюмин қотишмаларнинг ишлаб чиқарилиши             100 фоизга (624тн) ҳамда мис қотишмалари ва улардан тайёрланган маҳсулотлар ишлаб чиқарилиши 121 фоизга (+ 37тн) бажарилиши ҳисобига амалга оширилди.

Шунингдек, 1,84 млн долларлик маҳсулот экспорт қилиниб, прогноз кўрсаткичи 177 фоизга таъминланди.

Режага нисбатан 802 минг доллар кўп маҳсулот экспорт қилинади. Ўтган йилга нисбатан 216 минг доллар (113%) маҳсулот кўп экспорт қилинади.

**Шундан:**

алюмин маҳсулотлари – 117% ёки 147 минг долл. (140 тн);

мис маҳсулотлари – 190% ёки 618 минг долл. (209 тн);

рангли металл парчалари – 179% ёки 215 минг долл. (398 тн);

бошқа маҳсулотлар (қўрғошин) – 184% ёки 863 минг долл. (587 тн).

Маҳсулот таннархини камайтириш юзасидан белгиланган прогноз кўрсаткичи бажарилиб, 487 млрд сўм маблағ тежаб қолинди.

Ҳисобот даврида 2,6 минг тонна рангли металл парча ва чиқиндилари тайёрланиб, тасдиқланган баланснинг бажарилиши 107 фоизга тенг бўлди.

**Ҳурматли Шавкат Миромонович!**

Ўтган даврдаги фаолиятимизни чуқур таҳлил қилган ҳолда 2016 йил I ярим йиллик кўрсаткичларини бажарилишини таъминлаш юзасидан аниқ чора-тадбирларни белгилаб олдик.

Биринчидан – 9-чи Халқаро саноат ярмаркаси ва кооперация биржасида, корхонамиз томонидан мамлакатимизнинг бир қатор корхоналари билан ҳамкорлик тўғрисида 22 млрд сўмлик битимлар ва шартномалар тузилди. Шартномаларни 2016 йил биринчи ярим йил учун белгиланган режаларини (11,3 млрд.сўм) тўлиқ бажарилиши корхонамизда маҳсулот ишлаб чиқарилишини кўпайишига олиб келиши шубхасиздир.

Иккинчидан – белгиланган баланс кўрсаткичларини бажарилишини таъминлаш мақсадида қуйидаги ишларни амалга оширишимиз даркор:

Рангли металл парча ва чиқиндиларини топширувчи корхоналарнинг моддий манфаатдорлигини ошириш мақсадида, бозор талабларига риоя этган холда рағбатлантирувчи харид нархларини шакллантиришни давом эттириш;

Ўзбекистон Республикаси Президентининг 419-сонли қарорига асосан ташкил этилган филиалларни замонавий асбоб-ускуна ва жихозлар билан таъминлашни, хамда жойлардаги кадрлар таркибини ёш ва билимли мутаҳассислар билан кучайтирилишини, ва уларнинг малакасини оширишни давом эттириш.

2016 йил I ярмида 5377 тонна рангли металл парча ва чиқиндиларини тайёрлаш.

Учинчидан – тайёрланган хом ашёдан 380 тн мис маҳсулотлари ва 1475 тн алюмин маҳсулотларини ишлаб чиқариш.

Тўртинчидан – Президентимизнинг 4707-сонли Фармонингизга асосан сирланган мис симлари ишлаб чиқариш лойиҳаси бўйича ишларни жадаллаштириш ва мазкур лойиҳани жорий йилда (муддатдан аввал 13 ой) ишга тушириш.

Амалга ошириладиган ишлар натижасида, 2016 йилнинг I ярми учун белгиланган кўрсаткичлар тўлиқ бажарилади, хусусан:

- саноат маҳсулоти ишлаб чиқариш ўсиш сураътлари 107,8 фоизни (37 млрд сўм) ташкил этади;

- маҳсулот экспорти прогнози бажарилиш тўлиқ таъминланиб, камида 2842 млн долларлик маҳсулот экспорт қилинади.

Шунингдек, тайёр маҳсулот қолдиғи ҳамда дебитор ва кредитор қарздорликни кескин камайтирилишига эришилади.

**Ҳурматли Шавкат Миромонович!**

Вазирлар Маҳкамаси ва Иқтисодиёт вазирлиги билан ҳамкорликда 2020 йилгача мўлжалланган рангли металларни чуқур қайта ишлаш ва юқори қўшимча қийматли тайёр маҳсулотларни ишлаб чиқиш бўйича дастур ишлаб чиқилди.

Мазкур дастурга кўра 2016-2020 йиллар мобайнида корхонада умумий қиймати 15 млн.долларлик 8та инвестиция лойиҳалари амалга оширилиши кўзланмоқда.

**Муҳтарам Шавкат Миромонович!**

Бугунги кенг қамровли йиғилишимизда муҳокама этилган масалалардан хулоса чиқариб, Сиз томонингиздан олдимизга қўйилган вазифаларга эришиш учун барча имкониятларимизни ишга соламиз деб Сизни ишонтираман.

**Эътиборингиз учун раҳмат!**